ai4bharat/Pralekha huggingface dataset:
اقلیتی امور کی وزارتت
رام پور  میں 18 سے 27 دسمبر 2020 تک"ہنر ہاٹ" کا انعقاد کیا جارہا ہے
رام پور میں "ہنر ہاٹ" میں ماہر کاریگروں کی دیسی مصنوعات ایک بڑی توجہ کا مرکز ہوں گی: مختار عباس نقوی
"جان بھی، جہان بھی"کے موضوع پر ثقافتی پروگرام، ہر روز معروف فنکاروں کے ذریعہ پیش کیا جائے گا
27 دسمبر 2020 کو "آتم نر بھر بھارت" کے موضوع پر "کوی سمیلن" کا انعقاد کیا جائے گا
نئی دہلی،17/دسمبر 2020، مرکزی وزیر برائے روڈ ٹرانسپورٹ اینڈ ہائی ویز اور مائیکرو ، اسمال اور میڈیم انٹرپرائزز جناب نتن گڈکری کل 18 دسمبر 2020 کو رام پور  کے پنوڑیا کے نمائش میدان میں مرکزی وزارت اقلیتی امور کے زیر اہتمام دیسی ماہر کاریگروں کی 23 ویں"ہنر ہاٹ" کا افتتاح کریں گے۔
اس موقع پر مہمانان خصوصی کے طور پر مرکزی وزیر برائے اقلیتی امور جناب مختار عباس نقوی، کھادی اینڈ ویلج انڈسٹریز کمیشن کے چیئرمین جناب ونے کمار سکسینہ اور اترپردیش کے کابینہ کے وزیر برائے کھادی اور دیہی صنعت اور ایم ایس ایم ای کے وزیر مسٹر سدھارتھ ناتھ سنگھ شریک ہوں گے۔
جناب نقوی نے کہا کہ 18 سے 27 دسمبر 2020 تک رام پور میں "ہنر ہاٹ" میں ماہر کاریگروں کی دیسی مصنوعات ایک بہت بڑی توجہ کا مرکز ہیں۔ لوگ اس "ہنر ہاٹ" میں ملک کے تقریباً ہر گوشے سے روایتی پکوان سے بھی لطف اٹھائیں گے۔ اس کے علاوہ مشہور فنکاروں کی طرف سے ہر روز پیش کیے جانے والے "جان بھی ، جہان بھی" کے موضوع پر مختلف ثقافتی پروگرام بھی ایک بڑی توجہ کا مرکز ہیں۔ یہ "ہنر ہاٹ" فرقہ وارانہ ہم آہنگی اور ملک کے "تنوع میں اتحاد" کے احساس کو زندہ رہنے کا موقع ہے۔ 27 دسمبر 2020 کو "آتم نر بھربھارت" کے موضوع پر "کوی سمیلن" کا انعقاد بھی کیا جائے گا۔
جناب نقوی نے کہا کہ اترپردیش، راجستھان، دہلی، ناگالینڈ، مدھیہ پردیش، منی پور، بہار، آندھراپردیش، جھارکھنڈ، گوا، پنجاب، اتراکھنڈ، لداخ، کرناٹک، گجرات، ہریانہ، جموں وکشمیر، مغربی بنگال، مہاراشٹر، چھتیس گڑھ، تمل ناڈو، کیرالہ اور ملک کے دیگر علاقوں کے ماہر کاریگر اور دست کار لکڑی، پیتل، بانس، شیشہ، کپڑا، کاغذ، مٹی وغیرہ سے بنی اپنی دیسی مصنوعات اس ہنر ہاٹ میں لائے ہیں۔
۔۔۔۔۔۔۔۔۔۔۔
U-8179
م ن۔ ج ق ۔ ت ع۔

(Visitor Counter : 105
جدید اور قابل تجدید توانائی کی وزارت
کابینہ نے بھارتی قابل تجدیدتوانائی ڈیولپمنٹ ایجنسی لمیٹڈمیں 1500کروڑ روپئے کی سرمایہ کاری کومنظوری دی
سال بھر میں تقریباً10200روزگار کے مواقع پیداکرنا اور تقریباً7.49ملین ٹن سی او2/سالانہ کے برابرکاربن ڈائی –آکسائڈ کے اخراج میں کمی آئے گی
وزیراعظم جناب نریندر مودی کی صدارت میں اقتصادی امورکی کابینہ کمیٹی نے آج بھارتی قابل تجدیدتوانائی ڈیولپمنٹ ایجنسی لمیٹڈمیں نقدی دیکر اکویٹی شیئر کی خرید کے ذریعہ 1500کروڑ روپئے کی سرمایہ کاری کومنظوری دے دی ہے۔
نقدی دیکر اکویٹی شیئرجاری کرنے سے سال بھر میں تقریباً10200 روزگار کے مواقع پیداہوں گے اور تقریباً7.49ملین ٹن سی او2/سالانہ کے برابر کاربن ڈائی آکسائڈکے اخراج میں کمی آئیگی ۔
بھارت سرکار کے ذریعہ 1500کروڑ روپئے کی نقدی دیکر اضافی شیئر خریدنے سے آئی آر ای ڈی اے کی مندرجہ ذیل صلاحیت ہوجائے گی:
- قابل تجدیدتوانائی کے سیکٹر کو تقریبا12000کروڑ روپئے کا قرض ملے گا، جس سے قابل تجدیدتوانائی شعبے کی قرض کی ضرورت پوری ہوگی ، جو تقریباً 3500-4000میگا واٹ کی اضافی صلاحیت سے متعلق ہے ۔
- اسکی کل مالیت کو بڑھانے میں مددملے گی ، جو اضافی آر ای قرض کے لیے مددگارہوگی ۔اس طرح سرکار کے ذریعہ طے شدہ آر ای اہداف کے حصول میں بہتر تعاون ہوسکے گا۔
- قرض دینے اور لینے کے عمل میں سہولت کے لیے پونجی جوکھم پر مبنی اثاثہ کے تناسب میں میں بہتری آئیگی۔
آئی آر ای ڈی اے ، ایک منی رتن کمپنی ہے ، جو جدید اور قابل تجدید توانائی کی وزارت کے تحت ہے ۔اس کا قیام 1987میں ہواتھا ، تاکہ قابل تجدیدتوانائی کے شعبہ کے لیے ایک مخصوص غیر بینکنگ مالی ایجنسی کے طورپرکام ہوسکے ۔ آئی آر ای ڈی اے کو 34سال سے زیادہ کا تکنیکی –تجاری تجربہ ہے ۔وہ آر ای پروجکٹ کی فائنانسنگ میں اہم کردار اداکرتاہے ، جس سے مالی اداروں /بینکوں کو اس شعبہ میں قرض دینے میں اعتماد پیداہوتاہے ۔
نوجوانوں کے امور اور کھیل کود کی وزارت
جناب انوراگ ٹھاکرنے بنگلورو میں کھیلو انڈیا یونیورسٹی گیمز 2021 سے قبل مختلف یونیورسٹیوں کے شرکاء سے بات چیت کی
وزیرموصوف نے اس بات کو یقینی بنانے کے لیے کیے گئے انتظامات کا معائنہ کیا کہ شرکاء کو کے آئی یوجی 2021 میں یادگار تجربہ حاصل ہو
نوجوانوں کے امور اور کھیلوں کے مرکزی وزیر جناب انوراگ ٹھاکر نے 13 کھیلوں کے لیے جین یونیورسٹی گلوبل کیمپس مقام کا اچانک دورہ کیا جن میں ملاکھمب اور یوگاسن شامل ہیں۔
نوجوان وزیر نے کھیلوں کے مختلف میدانوں کا دورہ کیا اور شرکاء کے لیے کی آئی یوجی میں ایک یادگار ایونٹ کو یقینی بنانے کے لیے کیے گئے انتظامات کے بارے میں معلومات حاصل کیں۔ ایک کرکٹر کے طور پر اپنے کھیل کے دنوں کی یاد دلاتے ہوئے، وزیرموصوف نے کہا، ’’جین یونیورسٹی، کرناٹک کی ریاستی حکومت کے ساتھ مل کر کھیلو انڈیا یونیورسٹی گیمز میں حصہ لینے والے کھلاڑیوں کے لیے بہترین سہولیات کے ساتھ ان مقابلوں کی میزبانی کا شاندار کام کر رہی ہے۔ آج یہاں ان کھلاڑیوں کو دیکھ کر مجھے اپنے یونیورسٹی کے زمانے کی یاد آتی ہے جب میں کرکٹ کھیلتا تھا۔ بہار کے دربھنگہ اور سمستی پور جیسی جگہوں پر منعقد ہونے والے کچھ ٹورنامنٹس میں پہلے سہولیات بہت زیادہ نہیں تھیں۔ لیکن آج انفراسٹرکچر بہت بہتر ہوا ہے اور آپ دیکھ سکتے ہیں کہ یہاں ایتھلیٹس کے لیے طرح طرح کی سہولیات فراہم کی جا رہی ہیں۔کے آئی یوجی کے ذریعے ہماری پہل کھلاڑیوں کو ایک ایسا پلیٹ فارم فراہم کرنا ہے جو بین الاقوامی معیار کے مطابق ہو۔‘‘
یہ پوچھے جانے پر کہ وہ ابھرتے ہوئے کھلاڑیوں کو کیا کہیں گے،جناب ٹھاکر نے کہا، ’’ کھیل کے جذبے سے کھیلیں۔ میں انہیں مشورہ دوں گا کہ وہ صاف ستھرے کھیلوں کو رائج کریں اور کارکردگی بڑھانے والی ادویات کا استعمال نہ کریں۔ اسی وجہ سے ہمارے پاس این اے ڈی اے ہے تاکہ ایتھلیٹوں کوصحیح معلومات فراہم کی جاسکے اور یونیورسٹی کی سطح پر خاص طورسے نوجوان کھلاڑیوں میں ڈوپنگ کے بارے میں مزید بیداری پیدا کی جاسکے ۔‘‘
انھوں نے مختلف یونیورسٹیوں کے شرکاء سے ان کے مقابلوں اور کھیل میں انکی آرزوؤں کے بارے میں معلومات حاصل کرنے کے لیے بھی بات چیت کی۔
ایسے ہی ایک کھلاڑی جس کے ساتھ وزیر نے بات کی وہ ایس آر ایم یونیورسٹی کی مردوں کی والی بال ٹیم کے ایس سنتوش تھے۔ انہوں نے کہا، ’’ہمارے کھیل کے وزیر جناب انوراگ ٹھاکر جی کے ساتھ ملاقات ایک خاکساری پر مبنی تجربہ تھا۔ انھوں نے ہماری حوصلہ افزائی کی کہ ہم محنت کرتے رہیں اور اپنی متعلقہ ریاست اور یونیورسٹیوں کے لیے کھیلتے رہیں۔ یہ ہمیشہ سے ہی حوصلہ افزائی کا باعث ہوتا ہے جب وزیر خود ہمارے پاس آتے ہیں اور ہمارے کھیل کے بارے میں بات کرتے ہیں، ہمیں ہر روز کسی سینئر وزیر کو کھلاڑی کے ساتھ کھیلتے ہوئے دیکھنے کا موقع نہیں ملتاہے جس سے ہمیں اور بھی زیادہ مغلوب ہونے کا احساس ہوتا ہے”۔
کھیلوں کےوزیر صبح والی بال کے میدان میں اس وقت پہنچے جب خواتین کے سیکشن میں ایچ آر ایم  اور اے ڈبلیو یو  اور ایس آر ایم یونیورسٹی چنئی اور مردوں کے سیکشن میں اے ڈبلیو یو کے درمیان میچ جاری تھا۔ انہوں نے دونوں ٹیموں سے بات چیت کی اور ان کے آنے والے میچوں کے لیے نیک خواہشات کا اظہار کیا۔ انہوں نے ریفریز اور شائقین سے بھی بات چیت کی۔ اس کے علاوہ وزیرموصوف نے والی بال کے ایک راؤنڈ میں خود بھی شرکت کی۔
مواصلات اور اطلاعاتی ٹیکنالوجی کی وزارت
ٹی آر اے آئی نے تبصرے کے لیے ٹیلی مواصلات صارفین تعلیم اور تحفظ فنڈ  ریگولیشن، 2023 کا مسودہ جاری کیا
ٹیلی کام ریگولیٹری اتھارٹی آف انڈیا  نے آج متعلقہ فریقوں کے لیے ، ٹیلی مواصلات صارفین تعلیم اور تحفظ فنڈ  ریگولیشن، 2023 کا مسودہ جاری کیا۔
ٹی آر اے آئی نے 15 جون 2007 کو ٹیلی مواصلات صارفین تعلیم اور تحفظ فنڈ ریگولیشن 2007 [2007 کا 6] [ اس کے بعد پرنسپل ضوابط کے طور پر کہا جائے گا]نوٹیفائی کیا تھا۔ ان ضوابط کے مطابق ’’ٹیلی مواصلات صارفین تعلیم اور تحفظ فنڈ‘‘  نامی ایک فنڈ قائم کیا گیا تھا۔ ٹی سی ای پی ایف کے ذریعہ ہوئی آمدنی کا استعمال صارفین تک اطلاعات کی ترسیل کے لیے صارف رسائی پروگرام، سمینارس، ورکشاپس کا اہتمام کرنے، تعلیم اور بیداری سے متعلق مواد تیار کرنے، وغیرہ جیسی سرگرمیاں انجام دینے کے لیے کیا جاتاہے۔ کمیٹی کے ذریعہ کاموں کی منصوبہ بندی ضوابط کے تحت تشکیل شدہ ٹیلی مواصلات صارفین تعلیم اور تحفظ فنڈ  کے استعمال کے لیے کی گئی۔
اتھارٹی نے پایا کہ کھاتوں کی تیاری، رکھ رکھاؤ اور آڈٹ کے لیے اور سی یو ٹی سی ای ایف کے اجلاسات میں شرکت کے لیے صارفین کے گروپوں کے نمائندوں کی شرکت کے لیے اخراجات ٹی سی ای پی ایف سے کیے جائیں گے اور ضوابط میں تجاویز درکار ہیں۔ اسی کے مطابق، پرنسپل ضوابط کے ضابطہ 06 اور 13 میں ترمیم کی تجویز پیش کی گئی ہے۔
سال 2020 کے دوران، کارپوریشن بینک، جس میں ٹی سی ای پی ایف کا رکھ رکھاؤ کیا جاتا ہے، کو یونین بینک آف انڈیا میں ضم کر دیا گیا ۔ اس کے علاوہ، صارف تحفظ قانون، 1986 کو منسوخ کرکے اس کی جگہ پر صارف تحفظ ایکٹ 2019  لایا گیا۔ اس لیے اہم ضوابط کی خاص تجاویز کو تبدیل کرنے کے لیے ترامیم کی گئیں۔
ڈرافٹ ریگولیشن ٹی آر اے آئی کی ویب سائٹ www.trai.gov.in پر دستیاب ہے اور یہ 14 اگست 2023 تک متعلقہ فریقوں کے لیے تبصرے کے لیے کھلا رہے گا۔
نائب صدر جمہوریہ ہند کا سکریٹریٹ
نائب صدرجمہوریہ ہند اورآئی سی ڈبلیواے کے صدرکے ذریعہ آئی سی ڈبلیواے کے ڈائرکٹرجنرل کاتقرر
نئی دہلی ،13 جولائی : نائب صدرجمہوریہ ہند اورآئی سی ڈبلیواے کے صدر، جناب ایم وینکیانائیڈونے ڈاکٹرٹی سی اے راگھون کو آئی سی ڈبلیواے کی کونسل کا،بہ لحاظ عہدہ ،رکن سکریٹری مقررکیاہے ۔یہ فیصلہ گورننگ باڈی اورعالمی امورکی بھارتی کونسل کی گورننگ باڈی کی میٹنگوں میں لیاگیاتھا۔
یہ تقررعالمی امورکی بھارتی کونسل سے متعلق ایکٹ مجریہ 2001کی دفعہ 7  دفعہ 15جو عالمی امورکی بھارتی کونسل ایکٹ مجریہ 2003کے ساتھ پڑھاجائیگا ، کے مطابق عمل میں آیاہے ۔ یہ کونسل ایکٹ کی دفعہ 7 کے تشکیل دی گئی تھی اوریہ عہدہ حکومت ہند کے سکریٹری کے عہدے کے برابرہے اورتقرری 24جولائی ،2018سے عمل میں آئیگی ۔
ڈاکٹرٹی سی راگھون نے اسلام آباد اور سنگاپورمیں بھارت کے ہائی کمشنرکے حیثیت سے خدمات انجام دی ہیں اور موصوف لندن ، تھمپواور کویت کے ہمارے مشنوں میں بھی خدمات انجام دے چکے ہیں ۔
بندرگاہوں، جہاز رانی اور آبی راستوں کی وزارت
کابینہ نے ہندوستان اورسوئڈن کے درمیان جہاز رانوں کے سرٹیفکٹس کو تسلیم کرنے سے متعلق معاہدے کو استقدامی منظوری دی
نئی دہلی،24؍دسمبر،وزیراعظم جناب نریندر مودی کی زیر صدارت مرکزی کابینہ نے ٹریننگ ، سرٹیفکیشن اور جہاز رانوں پرنظر رکھنے ، 1978 کے معیارات سے متعلق عالمی کنونشن کے ریگولیشن 1 /10 پر عمل کرتے ہوئے جہاز رانوں کے سرٹیفکٹ کو تسلیم کرنے سے متعلق ہندوستان اور سوئڈن کے درمیان معاہدے کو استقدامی منظوری دے دی ہے۔
اس معاہدے سے ایس ٹی سی ڈبلیو کنونشن کے ریگولیشن 1/10 کے التزام کے مطابق بحریہ تعلیم اور ٹریننگ ، اہلیتی سرٹیفکٹ ، تصدیقات ، ٹریننگ اور دستاویزی ثبوت اور دونوں ملکوں کی حکومتوں کے جاری کردہ طبی فٹنس سرٹیفکٹ کو تسلیم کرنے کا راستہ ہموار ہو گا اور اس معاہدے سے دونوں ملکوں کے درمیان ٹریننگ سرٹیفکیشن اور جہاز رانوں کے بندو بست میں امداد باہمی کا راستہ فراہم ہوگا۔
یہ معاہدہ دونوں ملکوں کے درمیان سود مند ہوگا۔ کیونکہ سوڈان بحری جہاز کی ملکیت رکھنے والا ایک ملک ہے جبکہ ہندوستان جہاز رانوں کو سپلائی کرنے والا ایک ملک ہے۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-6022
(Visitor Counter : 40
قانون اور انصاف کی وزارت
ٹیلی لاء نے ایک نیا سنگ میل طے کیا؛ 4 لاکھ مستفیدین نے سی ایس سی کے ذریعے اس پہل کے تحت قانونی مشورے حاصل کیے
نئی دہلی،03نومبر ،2020 / ٹیلی لاء نے 30 اکتوبر 2020 کو ایک نیا سنگ میل طے کیا ہے، جیساکہ 4 لاکھ مستفیدین نے سی ایس سی  کے ذریعے قانونی مشورے حاصل کیے۔ اپریل 2020 تک کل 1.95 لاکھ مشورے حاصل کیے جا چکے تھے جبکہ اس مالی سال کے شروع کے 7 مہینوں کے دوران 2.05 لاکھ مشورے دیئے گئے ہیں۔
حکومت ہند کے ڈیجیٹل انڈیا ویژن کے بارے میں بتاتے ہوئے انصاف کا محکمہ ڈیجیٹل پلیٹ فارم کو فروغ دیتا رہا ہے تاکہ سبھی کے لیے انصاف کو ایک حقیقت کی شکل دی جا سکے اور انصاف فراہم کرنے کے عمل میں تیزی لائی جا سکے۔ ان مقاصد کو پورا کرنے کے لیے 2017 میں ٹیلی لاء پروگرام شروع کیا گیا تھا تاکہ مقدمات کو قانونی کاروائی کے پہلے سے نمٹایا جا سکے۔ اس پروگرام کے تحت ویڈیو کانفرنسنگ ، ٹیلی فون / انسٹینٹ کالنگ کامن سروس سینٹر کے وسیع نیٹ ورک پر دستیاب ہیں۔ یہ دستیابی پنچایت سطح پر استعمال کی جاتی ہے جس کا مقصد پچھڑے ہوئے طبقے ، حساس طبقے اور محروم گروپوں کوبروقت اور قابل قدر قانونی مشوروں کے لیے پینل وکیلوں سے جوڑنا ہے۔
ٹیلی لاء سروس نالسا اور سی ایس سی ای-گوو کے ذریعے فراہم کردہ پیش پیش رہنے والے رضاکاروں کے ذریعے گروپوں اور آبادیوں میں سرگرم طور پر پہنچی ہے۔ حقیقی سطح پر کام کرنے والے ان رضاکاروں کو اضافی طور پر ایک موبائل اپلیکیشن دیا گیا ہےتاکہ وہ فیلڈ کی اپنی سرگرمیوں کے دوران درخواست دہندگان کا اندراج کر سکے اور ملاقات کا وقت طے کر سکے۔ قانونی صلاح مشورہ فراہم کرنے کے لیے لائرس کے ایک گروپ کو پینل کی شکل دی گئی ہے تاکہ مستفیدین کو صلاح مشورہ فراہم کیا جا سکے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 6925
(Visitor Counter : 187
وزارت دفاع
ہندوستان منتخبہ قوموں کے گروپ میں شامل ہوگیا ہے اس نے نچلے زمینی مدار میں ایک سٹیلائٹ کو تباہ کردیا ہے
نئی دہلی،27؍ مارچ،دفاعی تحقیق اور ترقی کی تنظیم  نے آج اڈیشہ میں ڈاکٹر اے پی جے عبدالکلام جزیرے سے سٹیلائٹ شکن میزائل  مشن شکتی کا کامیاب تجربہ کیا ۔ ڈی آر ڈی او کی طرف سے تیاری کئے گئے اس بیلسٹک میزائل ڈیفنس  انٹرسیپٹر میزائل نے کامیابی کے ساتھ ’ہٹ ٹو کل‘ موڈ میں زمین کے نچلے مدار میں ایک سٹیلائٹ کو کامیابی سے نشانہ بنایا۔ جس میزائل نے نشا نہ بنایا وہ تین مرحلوں والا میزائل تھا ، جس میں دو ٹھوس راکٹ بوسٹر لگے ہوئے تھے۔ حاصل شدہ معلومات سے اس بات کی تصدیق ہوتی ہے کہ مشن نے اپنے تمام مقاصد پورے کرلئے۔
اس آزمائش نے ہندوستان کی اس صلاحیت کو ثابت کردیا ہے کہ وہ باہری خلاء میں اپنی حفاظت کرسکتا ہے۔ یہ ڈی آر ڈی او کے پروگرامو ں کی زبردست نوعیت اور اس کے استحکام کا ثبوت ہے۔
اس تجربے کے بعد ہندوستان چند ملکوں کے اس منتخبہ گروپ میں شامل ہوگیا جس کے پاس یہ صلاحیت موجود ہے۔ اس آزمائش نے ایک بار پھر اندرون ملک اسلحہ نظام کی صلاحیت کو ثابت کردیا ہے۔
۔۔۔۔۔۔۔۔۔۔۔۔۔۔۔

U-1701
(Visitor Counter : 118
بجلی کی وزارت
بھارت اور ڈنمارک نے بجلی کے شعبے میں دو ممالک کے مابین تعاون کو فروغ دینے کے لئے مفاہمت نامے پر دستخط کیے
مخصوص تفصیلات پر کام کرنے کے لئے ایک مشترکہ ورکنگ گروپ قائم کیا جائے گا
وزارت بجلی ، حکومت ہند اور وزارت برائے توانائی ، افادیت اور آب و ہوا ، حکومت ڈنمارک کے مابین انڈو۔ ڈنمارک توانائی تعاون سے متعلق مفاہمت نامہ پر ایک مضبوط ، گہرے اور طویل مدتی تعاون کو فروغ دینے کے لئے دونوں ملکوں کے درمیان مساوات ، باہمی منافع اور باہمی فائدے کی بنیاد پر بجلی کے شعبے میں دو ممالک کے مابین 5 جون ، 2020 کو دستخط کیے گئے۔
اس مفاہمت نامہ پر ہندوستان کی طرف سے سکریٹری  جناب سنجیو نندن سہائے اور ڈنمارک کی طرف سے ہندوستان میں ڈنمارک کے سفیر مسٹر فریڈی سوانے نے دستخط کیے۔
اس مفاہمت نامہ میں آف شور ونڈ ، لانگ ٹرم انرجی پلاننگ ، پیشن گوئی ، گرڈ میں لچک ، مؤثر طریقے سے متغیر جنریشن متبادل طریقوں کو ضم کرنے اور چلانے کے لئے گرڈ کوڈوں کو مضبوط بنانے ، بجلی کی خریداری کے معاہدوں میں لچک پیدا کرنے ، پاور پلانٹ کے لچک کو فروغ دینے ، قابل تجدید توانائی کی پیداوار وغیرہ میں تغیر پزیری جیسے کئی شعبوں میں باہمی تعاون کی سہولت فراہم کی گئی ہے۔ ہندوستانی بجلی مارکیٹ کو ان شعبوں میں ڈنمارک کے ساتھ تعاون سے فائدہ ہوگا۔
شناخت شدہ علاقوں کے نفاذ کے لئے مفاہمت نامہ کے تحت ایک مشترکہ ورکنگ گروپ  قائم کیا جائے گا۔ جے ڈبلیو جی جوائنٹ سکریٹری سطح کے عہدیداروں کی زیرصدارت ہوگا اور دونوں جہتوں سے سکریٹری سطح کے افسر کی مشترکہ صدارت میں ایک اسٹیئرنگ کمیٹی کو رپورٹ کرے گا۔
حکومتیں ایم او یو کے ذریعے شناخت شدہ علاقوں میں باہمی فائدے کے لئے بجلی کے شعبے میں اسٹریٹجک اور تکنیکی تعاون کو فروغ دینے اور اس کی حوصلہ افزائی کے لئے ضروری اقدامات کرنے کی کوشش کریں گی۔
صدر جمہوریہ کا سکریٹریٹ
بدھ پورنیما کے موقع پر صدر جمہوریہ کی مبارکباد
نئی دہلی، 15/مئی 2022 ۔ صدر جمہوریہ ہند جناب رام ناتھ کووند نے بدھ پورنیما کے موقع پر اپنے پیغام میں کہا ہے:
’’بدھ پورنیما کے مبارک موقع پر، میں تمام ہم وطنوں اور پوری دنیا میں بھگوان بدھ کے پیروکاروں کو مبارک باد پیش کرتا ہوں۔
مہاتما بدھ نے لوگوں کو عدم تشدد، محبت اور ہمدردی کی تعلیم دی ۔ افراتفری سے بھری دنیا میں، ان کی تعلیمات آج پہلے سے کہیں زیادہ موزوں ہیں۔ مہاتما بدھ کی تعلیمات پوری انسانیت کو اخلاقی اقدار پر مبنی زندگی کے لیے جدوجہد کرنے کی ترغیب دیتی ہیں۔ انہوں نے لوگوں کو ہمدردی اور رواداری کے راستے پر چلنے کی ہدایت کی۔
آئیے ہم مہاتما بدھ کے دکھائے گئے ’’اشٹانگک مارگ‘‘ کی پیروی کرنے کا عزم کریں اور نیک زندگی گزارکر ایک پرامن، ہم آہنگ اور ترقی یافتہ ملک کی تعمیر میں اپنا تعاون دیں ۔‘‘
سائنس اور ٹیکنالوجی کی وزارت
سائنسداں لازمی جزو کے طور پر لسن کے تیل کا استعمال کرکے کووڈ مخالف دوائیں تیار کرنے میں مصروف ہیں
نئی دہلی،23اپریل2020، موہالی میں واقع بایو ٹیکنالوجیز سینٹر آف انوویٹیو اینڈ ایپلائڈ بایو پروسیسنگ  نے بہت سے تحقیقی پروجیکٹوں کا منصوبہ بنایا ہے جن کا مقصد ایسی دوائیں تیار کرنا ہے جن کا استعمال مہلک کووڈ-19 کے انفیکشن کی روک تھام ،تشخیص اور علاج کے لیے کیا جاسکتا ہے۔ اس مہلک بیماری نے پوری دنیا کو اپنی لپیٹ میں لے رکھا ہے۔
یہ منصوبہ اس طرح تیار کیا گیا ہے کہ اس میں ادارے کے سائنسدانوں کی مہارت سے فائدہ اٹھایا جائے جن کا تعلق تحقیق کے مختلف پس منظروں سے ہے۔ مثلاً کیمسٹری، کیمیکل انجینئرنگ، بایو ٹیکنالوجی، مولو کیولر، بایو لوجی، تغذیہ اور نینو ٹیکنالوجی۔
بیماری مخالف پروگرام کے تحت ادارے نے اینٹی وائرل کوٹنگ سامان تیار کرنے کی خاطر نامیاتی مادے سے پیدا شدہ نوویل معدنی کمپلیکسوں اور علاج کے پلیٹ فارم کے تحت روز اکسائیڈ برنجیل کے تیل ، کاربوپول اورٹھرائی تھانو لیمائن سے بنے الکحل والے سینی ٹائزر کا استعمال کرنے پر کام کرنے کا منصوبہ بنایا ہے۔
دواؤوں کی تلاش کے پلیٹ کے تحت اس تحقیق سے دواؤوں میں پھلوں کے چھلکوں اور بیجوں نیز لسن کے تیل کے لازمی استعمال کے ذریعے ایس اے آر ایس- سی اووی-2 کے حملے کی روک تھام میں مدد ملے گی۔
اس کے علاوہ اینٹی وائرل دوا کی ڈلیوری کے امکانات کے ساتھ لگنن سے نکلنے والے نینو کیریئرس  کو فروغ دینے کا کام کیا جائے گا اور یہ کام کرکولن لوٹوفائیڈ پروٹین پاوڈر میں نٹراسوٹیکل کے استعمال کے ذریعے کیا جائے گا۔
تحقیق کارایسی دوائیں تیار کرنے کی کوشش کریں گے جو بایوکمبیٹبل ہوں، کفایتی ہوں اور بڑے پیمانے پر تیار کی جاسکیں۔ ان کے لیے چھ مہینے سے ایک سال کا وقت مقرر کیا گیا ہے۔ یہ مطالعات کیمیاوی صنعتوں اور دیگر سرکاری تجربہ گاہوں کے ساتھ جن کے پاس وی ایس ایل-3 کی سہولت موجود ہے، تعاون سے کیے جائیں گے۔
ٹیکسٹائلز کی وزارت
ٹیکسٹائل مینوفیکچررز کو اپنی مانگوں کو پورا کرنے کے لیے کپاس کے حصول کا کام شروع کرنا چاہیے: جناب گوئل
ٹیکسٹائل سیکٹر کا مقصد اگلے 5 سے6 سال تک 100 ارب امریکی ڈالر کی برآمد کے ہدف کا حصول ہے: جناب گوئل
ٹیکسٹائل ،صارفین کے امور، خوراک اور عوامی نظام تقسیم اور کامرس وصنعت کے مرکزی وزیر جناب پیوش گوئل نے بدھ کو ویڈیو کانفرنس کے ذریعے برآمدات کے فروغ سے متعلق کونسلوں کے اراکین کے ساتھ میٹنگ کے دوران کہا کہ ٹیکسٹائل مینوفیکچررز کواپنی مانگوں کو پورا کرنے کے لئے کپاس کے حصول کا کام شروع کرنا چاہئے۔ اس کے علاوہ کپاس کی صنعت سے جڑے ہر شخص کو کپاس کی دستیابی اور کپاس کی مصنوعات کی بہتر قیمتوں کو یقینی بنانے کے لیے حکمت عملی پر تبادلہ خیال کے لیے ملنا چاہئے۔
اپیرل ایکسپورٹ پروموشن کونسل ، دی کاٹن ٹیکسٹائل ایکسپورٹ پروموشن کونسل ، کارپٹ ایکسپورٹ پروموشن کونسل ، ایکسپورٹ پروموشن کونسل فار ہینڈی کرافٹ، وغیرہ سمیت ٹیکسٹائل کی وزارت کے تحت تمام 11 ایکسپورٹ پروموشن کونسلوں کے سینئر نمائندوں کے ساتھ ورچوئل میٹنگ طلب کی گئی تھی۔ اس کے علاوہ صنعتی ایسوسی ایشنز کے نمائندوں یعنی بھارتی ٹیکسٹائل صنعتی کنفیڈریشن، تروپور ایکسپورٹرز ایسوسی ایشن اور دی سدرن انڈیا ملز ایسوسی ایشن نے بھی میٹنگ میں شرکت کی۔
انہوں نے کہا کہ ٹیکسٹائل سیکٹر کو مضبوط کرنے کے نئے خیالات پر بات چیت کرنے کے لیے دو روزہ میٹنگ کا انعقاد جائے ۔کم از کم 50 فیصد شرکاء نوجوان ہونے چاہئیں اور مکمل رابطے کے لئے کوالٹی کنٹرول آف انڈیا ، کامرس، ڈی پی آئی آئی ٹی، فائنانس، بینکنگ ایکسپورٹ انشورنس کی شمولیت ہونی چاہئے تاکہ جامع موضوعات پر تبادلہ خیال کیا جاسکے۔
مرکزی وزیر نے کہا کہ گزشتہ سال ٹیکسٹائل کی برآمدات تقریباً 42 ارب امریکی ڈالر تھی، جبکہ اگلے 5 سے6 سال تک 100 ارب امریکی ڈالر تک پہنچنے کا ہدف ہے۔ انہوں نے کہا کہ اگر ہم اس ہدف تک پہنچنے میں کامیاب ہو ں گے تو، مجموعی طور پر گھریلو اور بین الاقوامی سطح پر،اس شعبے کی اقتصادی مالیت 250 ارب امریکی ڈالر ہوگی۔
جناب گوئل نے انڈین ایڈمنسٹریٹو سروس کی افسر محترمہ رچنا شاہ سےایکسپورٹ پروموشن کونسل کے نمائندوں کا تعارف
کرایا۔ محترمہ رچنا شاہ ٹیکسٹائل کی وزارت کے موجوہ سکریٹری جناب یو پی۔ سنگھ کے 31 اکتوبر 2022 کو ریٹائرمنٹ کے بعد، یکم نومبر 2022 کو باضابطہ طور پر ٹیکسٹائل کی وزارت کی سکریٹری کے طور پر کام کاج سنبھالیں گی۔
انہوں نے محترمہ شاہ کو سورت، نوئیڈا، تروپور-کوئمبٹور اور دیگر جیسے ٹیکسٹائل کے مراکز کا دورہ کرنے کی ہدایت دی۔ اس کے علاوہ ان ہب کے آس پاس پی ایم متر کے تحت مجوزہ درخواستوں پر غور کرنے اور صنعت کے نمائندوں کی رائے درج کرنے کی بھی ہدایت دی۔
انہوں نے کہا کہ ٹیکسٹائل مشن کے تحت فنڈز دستیاب ہیں اور اس کا استعمال نئے پروجیکٹوں میں کیا جانا چاہیے۔ انہوں نے کہا کہ ٹیکسٹائل سیکٹر کی صلاحیت کو جی-20 میں ظاہر کیا جا سکتا ہے۔ انہوں نے کہا کہ حال ہی میں وزیر خزانہ کے ذریعہ اعلان کردہ شاپنگ فیسٹیول میں صنعت کے نمائندوں کی شراکت داری کو بھی آگے بڑھایا جا سکتا ہے۔
جل شکتی وزارت
این ایم سی جی نے دہلی میںیمناندی کے 7 گھاٹوں پر کلینیمنا مہم کا اہتمام کیا
صفائی مہم کا مقصد ایک بہتر اور پائیدار مستقبل کے لیے ندیوں کو صاف ستھرا رکھنے کی اہمیت کے بارے میں بیداری پیدا کرنا ہے
یمنا ندی کے لیے جاری بیداری مہم کے ایک حصے کے طور پر، نیشنل مشن فار کلین گنگا  اور این جی اوز کے ایک گروپ نے آج قومی راجدھانی میںیمنا کے 7 گھاٹوں پر صفائی مہم کا اہتمام کیا۔ اسکولوں کے طلباء نے 7 گھاٹوں بشمول کالندی کنج، نگم بودھ گھاٹ، سگنیچر برج، سونیا وہار پشتہ 1، ٹھوکر # 17 سونگر پور، ٹھوکر # 18 گاندھی نگر اور ٹھوکر # 21 گاندھی نگر پر منعقد کی گئی شرم دان سرگرمیوں میں حصہ لیا۔ دہلی جل بورڈ  اور دہلی میونسپل کارپوریشن  کے افسران بڑی تعداد میں صفائی مہم میں شامل ہوئے، جو صبح 7.30 بجے شروع ہوئی تھی۔
جن غیرسرکاری تنظیموں نے صفائی مہم میں حصہ لیا ان میں بھارتیم، روٹری منتھن، ارتھ واریئرز،یووا پریورتن فاؤنڈیشن، ایس وائی اے وغیرہ شامل ہیں۔ یہ ایک معمول کی سرگرمی ہے جوہر ماہ کے چوتھے سنیچر کو منعقد کی جاتی ہے۔
این ایم سی جی کے ایگزیکٹیو ڈائریکٹر  جناب ڈی پی متھوریہ نے اس تقریب میں حصہ لیا اور فریقوں ، خاص طور پر چھوٹے بچوں کے ساتھ، ایک بہتر اور پائیدار مستقبل کے لیے ہماری ندیوں کو صاف رکھنے کی اہمیت پر بات چیت کی۔ انہوں نے شرکا کو اس کلینیمنا تحریک کا حصہ بننے کی ترغیب دی جو زور پکڑ رہی ہے۔
گنگا ندی کی معاون ندیوں کی صفائی، خاص طور پر یمنا، نمامی گنگا پروگرام کے توجہ والے موضوع میں سے ایک ہے۔ نمامی گنگے پروگرام کے تحت تعمیر کردہ کورونیشن پلر پر 318 ایم ایل ڈی ایس ٹی پی مارچ میں شروع کیا گیا تھا، جبکہ این ایم سی جی کے مالی تعاون سے یمنا پر 3 دیگر اہم ایس ٹی پیز کو دسمبر 2022 تک مکمل کرنے کا ہدف ہے۔ ان میں رٹھالا، کونڈلی اور اوکھلا شامل ہیں، جو ایشیامیںسب سے بڑے ایس ٹی پیز میں سے ایک ہیں۔ اس سے یمنا میں گرنے والے نالوں کو روکنے میں مدد ملے گی۔ یمناندی میں آلودگی کو کم کرنے کے لیے دہلی میں نمامی گنگے پروگرام کے تحت گندے نالوں کوصاف کرنے کےلیے تقریباً 2354 کروڑ روپے کی لاگت سے کل 12 پروجیکٹس شروع کیے گئے ہیں۔
وزیراعظم کا دفتر
وزیراعظم نے پنڈت جواہر لعل نہرو کو ان کے یوم وفات پر خراج عقیدت پیش کیا
وزیراعظم جناب نریندر مودی نے سابق وزیراعظم پنڈت جواہر لعل نہرو کو اُن کے یوم وفات پر خراج عقیدت پیش کیا ہے۔
جناب مودی نےٹوئیٹ کیا:
’’میں، ہمارے سابق وزیراعظم پنڈت جواہر لعل نہرو کو، ان کے یوم وفات پر خراج عقیدت پیش کرتا ہوں۔‘‘
وزارتِ تعلیم
جناب دھرمیندر پردھان نے ’’میری ماٹی میرا دیش‘‘ مہم کے جزو کے تحت اوربندو بھون سے مٹی اکٹھا کی
شری اوربندو کے خیالات، نظریات اور تعاون نے ہمارے ملک کی تقدیر بدلنے میں ایک اہم کردار ادا کیا: جناب دھرمیندر پردھان
تعلیم اور ہنرمندی اور صنعت کاری کے مرکزی وزیر جناب دھرمیندر پردھان نے آج کولکاتا کے اوربندو بھون میں اوربندو گھوش کو خراج عقیدت پیش کیا۔ وزیر موصوف نے وزیر اعظم جناب نریندر مودی کے ذریعہ شروع کی گئی ’میری ماٹی میرا دیش‘ مہم کے جزو کے طور پر، اوربندو بھون سے مٹی اکٹھا کی۔
اس موقع پر بات چیت کرتے ہوئے جناب پردھان نے کہا کہ شری اوربندو کے خیالات، نظریات اور تعاون نے ہمارے ملک کی تقدیر بدلنے میں ایک اہم کردار ادا کیا۔ انہوں نے مزید کہا کہ وہ نوآبادیاتی طرز فکر سے آزادی حاصل کرنے کے لیے اٹھنے والی مضبوط ترین آوازوں میں سے ایک آواز تھے۔محترم وزیر نے کہا کہ وہ خوش نصیب ہیں کہ انہیں ’میری ماٹی میرا دیش‘ پہل قدمی کے جزو کے طور پر شری اوربندو کی جائے پیدائش کولکاتا سے مٹی اکٹھا کرنے کی سعادت حاصل ہوئی۔ ایک ’شریشٹھ بھارت‘ سے متعلق ان کی تصوریت ہمیشہ ہمیں رہنمائی فراہم کرے گی۔
جناب پردھان نے اس امر کو اجاگر کیا کہ قومی تعلیمی پالیسی 2020، شری اوربندو کی حقیقی تعلیم کی تصوریت سے ہم آہنگ ہے، جو بچے کی نشو و نما کے لیے ایک جامع اور اختراعی ماحول فراہم کرتی ہے۔ محترم وزیر نے آئندہ 25 برسوں میں ایک ترقی یافتہ بھارت کے قیام کو یقینی بنانے کے لیے ’پنچ پران‘  کے بارے میں بات کی۔ انہوں نے کہا کہ پورے ملک نے آزادی کا امرت مہوتسو کے دوران ذات پات سے بالاتر ہوکر اپنی قومی یکجہتی کا مظاہرہ کیا۔ انہوں نے کہا، ہمیں تعمیر ملک، نوآبادیاتی طرز فکر سے آزادی، بھارتی ثقافت اور ورثے کی حمایت، قومی یکجہتی کی حمایت اور ان لوگوں کو یاد کرنے کا عزم لینا چاہئے جنہوں نے جدوجہد آزادی میں اپنی جانیں قربان کیں۔
اکٹھا کی گئی یہ مٹی دہلی میں قائم کیے جانے والے امرت واٹِکا کا ایک حصہ ہوگی۔